Talk:Initiation/@comment-4313830-20110818151557

INITIATION > posvečenje

V slovenščini se je lepo prijel prevod angleškega dela Elisabeth Haich Initiation: POSVETITEV. Podobno v skriptah DU ne govorimo o 1. iniciaciji, 2. iniciaciji in o iniciiranosti, torej se je prevod posvečenost in posvečenje že uveljavil, kar kot slovenist srčno pozdravljam.

Posvetitev/posvečenje/posvečevanje so tri različice pomena, ki ga v angleščini enotno označuje beseda initiation (slovenščina je očitno ezoterično tukaj naprednejša). Zavedajmo se, da s prevodom vselej NUJNO izgubimo kak pomen prevajane besede in da je uporaba tujk z vidika spoštovanja jezika prevoda (slovenščine) NAJMANJ PRIMERNA izbira. Če ne verjamete kar tako, povprašajte še kakšnega izkušenejšega jezikoslovca-prevajalca.

S stališča trženja (pogovor v MB med Natašo, Lukom in Markom) pa je seveda vselej primernejša izbira tujka, se pravi beseda iniciacija, kajti večji del bralcev, kar pomeni najmanj posvečen del, želi senzacijo čutil v obliki (slepilnega) občutka svobode, in sicer zaradi lažjega preboja iz nezadovoljujočega znanega psihičnega okolja v novo, sveže, neobremenjeno okolje prvih korakov na duhovni poti. Torej z izborom tujke izrazito nagovarjamo najmanj razvito bralstvo in smo komercialno naravnani, kajti količinsko prevladuje prav nerazvito bralstvo. Prodajamo knjige in širimo ezoterično znanje ne glede na spoštljiv odnos do materinščine, temelja istovetenja s pripadnostjo narodu.